การสลักหลังโอนตั๋วเงิน มีวิธีใดบ้าง
การสลักหลังโอนตั๋วเงินนั้น

​

 การสลักหลังโอนตั๋วเงิน   มาตรา  919   คำสลักหลังนั้นต้องเขียนลงในตั๋วแลกเงินหรือใบประจำต่อ  และต้องลงลายมือชื่อผู้สลักหลัง การสลักหลังย่อมสมบูรณ์แม้ทั้งมิได้ระบุชื่อผู้รับประโยชน์ไว้ด้วย   หรือแม้ ผู้สลักหลังจะมิได้กระทำอะไรยิ่งไปกว่าลงลายมือชื่อของตนที่ด้านหลังตั๋วแลกเงิน หรือที่ใบประจำต่อก็ย่อมฟังเป็นสมบูรณ์ดุจกัน   การสลักหลังเช่นนี้ท่านเรียกว่า   “สลักหลังลอย” การสลักหลังโอนตั๋วเงินนั้น   จะมีด้วยกัน                  วิธีแรก  เรียกว่า  สลักหลังเฉพาะ  หมายความถึงการสลักหลังที่ระบุชื่อผู้รับประโยชน์  ก็คือผู้ที่ได้รับโอนตั๋วเงินไว้ด้วย                 ตัวอย่าง               นาย  A  ออกเช็คสั่งธนาคารจ่ายเงินระบุชื่อ  นายหนึ่งเป็นผู้รับเงิน  นายหนึ่ง เขียนด้วยหลังเช็ค  “โอนให้นายสอง”  แล้วลงชื่อ  “นายหนึ่ง”  อย่างนี้  เราเรียกว่า  สลักหลัง เฉพาะ  ก็คือ  การสลักหลังที่ระบุชื่อผู้รับโอนเช็คไว้                วิธีที่สอง  ตามมาตรา  919  วรรคสอง  เรียกว่า  “สลักหลังลอย”  การสลักหลังลอยนั้น  สรุปดังนี้ -          ประการแรก      มีได้เฉพาะตั๋วเงินชนิดระบุชื่อผู้รับเงิน  -          ประการที่สอง    จะต้องกระทำที่ด้านหลังของตั๋วเงิน  -          ประการที่สาม    การสลักหลังลอย  คือ  การสลักหลังโอนตั๋วเงิน  ที่ไม่ระบุชื่อผู้รับประโยชน์  หรือผู้รับโอนตั๋ว  เพียงแต่ว่าตัวผู้โอน ลงลายมือชื่อของตนไว้เฉย ๆ  ที่ด้านหลังของตั๋วเงิน                จำง่าย ๆ  ว่า   การสลักลอย  คือ  การสลักหลังที่ไม่ระบุชื่อผู้รับโอนเงินนั่นเอง               ตัวอย่าง               นาย  A  สั่งจ่ายเช็คระบุชื่อนายหนึ่งเป็นผู้รับเงิน    นายหนึ่งเซ็นชื่อด้านหลังเช็คเฉย ๆ แล้วก็มอบให้นายสอง    นายสองเป็นผู้ทรงโดยชอบด้วยกฎหมาย               กล่าวโดยสรุป   คำว่า “แม้ถึงว่าการสลักหลังรายที่สุดจะเป็นสลักหลังลอยก็ตาม  ท่านให้ถือว่าเป็นผู้ทรงโดยชอบด้วยกฎหมาย”    คำ ๆ นี้    ก็หมายความว่า  จะได้ตั๋วเงิน มาโดยการสลักหลังเฉพาะ  หรือจะได้ตั๋วเงินมาโดยการสลักหลังลอย  ก็ถือว่า เป็นผู้ทรงโดยชอบด้วยกฎหมาย เช่นเดียวกัน
การสลักหลังโอนตั๋วเงิน

วิธีแรก  เรียกว่า  สลักหลังเฉพาะ  หมายความ ถึงการสลักหลังที่ระบุชื่อผู้รับประโยชน์  ก็คือผู้ที่ได้รับโอนตั๋วเงินไว้ด้วย

วิธีที่สอง  ตามมาตรา  919  วรรคสอง  เรียกว่า  “สลักหลังลอย” การสลักหลังลอยนั้น  สรุปดังนี้
-          ประการแรก      มีได้เฉพาะตั๋วเงินชนิดระบุชื่อผู้รับเงิน 
-          ประการที่สอง    จะต้องกระทำที่ด้านหลังของตั๋วเงิน 
-          ประการที่สาม    การสลักหลังลอย  คือ  การสลักหลังโอนตั๋วเงิน ที่ไม่ระบุชื่อผู้รับประโยชน์  หรือผู้รับโอนตั๋ว  เพียงแต่ว่าตัวผู้โอน ลงลายมือชื่อของตนไว้เฉย ๆ  ที่ด้านหลังของตั๋วเงิน 

            จำง่าย ๆ  ว่า   การสลักลอย  คือ  การสลักหลังที่ไม่ระบุชื่อผู้รับโอนเงินนั่นเอง
ประมวลกฎหมายแพ่งและพาณิชย์,กฎหมายตั๋วเงิน-เช็ค